09/10/2009 | Administración LocalMunicipal
A Laracha
Aprobación definitiva expediente de expropiación urbanística Sistema Xeral Paseo Marítimo en Caión

A Xunta de Goberno Local, en sesión ordinaria do 7 de agosto de 2009, adoptou entre outros, o seguinte acordo: En relación co expediente tramitado para a execución da obra “Senda Peonil do Borde da Praia de Caión”, proxecto que a Dirección General de Costas do Ministerio de Medio Ambiente está tramitando, o Concello da Laracha, para poñer á disposición da Dirección General de Costas do Ministerio de Medio Ambiente os terreos que dentro do proxecto se recollen no catálogo de accións do Plan Xeral de Ordenación Municipal coa denominación de “Ampliación Paseo Marítimo de Caión”, acción nº SGPM-1, iniciou expediente de expropiación das parcelas dos propietarios que non subscribiron o compromiso de venda de mutuo acordo, segundo o anexo 13º “parcelario e expropiacións” do proxecto. Ao efecto, o secretario da conta de que o acordo da Xunta de Goberno Local de 17 de abril de 2009 de iniciación do expediente expropiatorio polo procedemento de taxación conxunta foi notificado aos interesados, publicado no BOP nº 129, do 8 de xuño de 2009, para que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación, e publicado no DOG nº 115 de data 15 de xuño de 2.009 e no xornal La Voz de Galicia de 2 de xuño de 2009 abrindo un período de información pública As alegacións presentadas foron informadas polo redactor do proxecto de expropiación, o enxeñeiro técnico agrícola Hortensio Fernando Eduardo Stevens Gomez Alvarez. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación dos instrumentos de xestión urbanística e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Desestimar as alegacións cos números rexistro de entrada que se dirán e polos motivos que se sinalan en cada caso: - Número de rexistro 2626 do 26 de maio de 2.009, presentada por Amelia Novas Vázquez, reclamando: maior valoración para a parcela 170 do polígono 170 da súa propiedade, propoñendo un prezo de 6 euros metro cadrado alegando que é o prezo pagado en mutuo acordo as parcelas colindantes e a valoración de pozo existente. MOTIVO: Segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas polo que non resulta o prezo proposto pola interesada senón o que contempla a folla de aprecio que consta no expediente. En relación coa valoración do pozo existente, na visita de campo non se pode apreciar a existencia do mesmo debido ao estado no que se atopa a parcela. - Número de rexistro 2886 do 5 de xuño de 2.009, presentada por Amparo Consuelo Stanley Octavio e Rogelio Muiños Canedo, reclamando: maior valoración para a parcela 106 do polígono 170 da súa propiedade, propoñendo un prezo de 90 euros metro cadrado alegando que é o prezo de adquisición o 30 de decembro de 1997 (7.200,00 euros) mais o incremento do IPC desde a data. MOTIVO: Segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas polo que non resulta o prezo proposto pola interesada senón o que contempla a folla de aprecio que consta no expediente. - Número de rexistro 3122 do 16 de xuño de 2.009, presentada por Cecilia Prieto Álvarez, reclamando: maior valoración para a parcela 166 do polígono 170 da súa propiedade, propoñendo un prezo de 6 euros metro cadrado alegando que é o prezo aceptado en setembro de 2006. MOTIVO: Segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas polo que non resulta o prezo proposto pola interesada senón o que contempla a folla de aprecio que consta no expediente. - Número de rexistro 3217 do 22 de xuño de 2.009, presentada por Angela Lorena Mercedes Elvira Cheles Garcilopez Carmen de la Fuente Leis, reclamando: que a superficie da parcela 155 do polígono 170 da súa propiedade, é de 83,00 non de 23,64 m², anunciando ademais a presentación de informe pericial estimando o prezo adecuado, considerando ridículo o prezo proposto. Así mesmo alegan a titularidade da parcela 103 do polígono 170 da que sinala que ao non ter sido notificados en relación coa expropiación da mesma non resulta afectada. MOTIVO: Segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas polo que non resulta o prezo proposto pola interesada senón o que contempla a folla de aprecio que consta no expediente. En relación coa superficie, a superficie afectada pola expropiación é de parte da parcela, polo que o total da mesma non se cuestiona. En relación coa parcela 103 do polígono 170 a mesma corresponde ao dominio público municipal en virtude da “expropiación forzosa para a execución do paseo marítimo de Caión” aprobada definitivamente por Resolución do 25 de setembro de 1997 do Delegado Provincial da Consellería de Política Territorial, Obras Públicas e Vivenda na Coruña constando o pago do xusto prezo ao titular da mesma (Carlos Matias Rua Figueroa Abelli). SEGUNDO.- Estimar totalmente ou estimar/desestimar parcialmente as alegacións cos números de rexistro de entrada que se dirán e cos efectos que se sinalan en cada caso: - Número de rexistro 3235 de 23 de xuño de 2.009 presentada por Ramón Morgade Vázquez, reclamando: maior valoración para a parcela 106 do polígono 170 da súa propiedade, propoñendo un prezo de 14,76 euros/m², considerando que para a capitalización de rendas o cultivo de eucalipto; petición de valoración de muro de cerramento, galpón de madeira, fosa séptica e tendal, bens afectados non recollidos na valoración. MOTIVOS: 1. En canto ao prezo unitario: en canto á consideración do “eucaliptos glóbulos” na valoración de solo polo método de capitalización de rendas deberá tomarse o cultivo que sexa susceptible na lexislación vixente, polo que dado o estado de abandono que presentan a maioria das parcelas (malas herbas, zarzas ou fieitos, ben sexa transitorio ou definitivo), proponse a utilización dos cultivos recollidos en rexistros oficiais (catastro: 559 m² de labradío e 462 m² de prado, sendo a superficie real destinada a labradío no momento da visita (abril 2009) duns 150 m² e o resto en estado de abandono) mentres que, a utilización do “eucaliptos glóbulos” imcumpriría o artigo 4º da ordenanza municipal reguladora de plantacións forestais, depósito, carga e transporte de madeira de tala, publicada no BOP nº 166, de data 21 de xullo de 2004 que prohibe a plantación de eucaliptos en todo o solo que non sexa rústico de protección forestal, razón polas que se desestima a valoración proposta.2. En canto á valoración de bens afectados non recollidos na folla de aprecio:  Muro de cerramento: propón o propietario unha valoración de 3.224,00 euros. Valora o redactor do proxecto de expropaición o muro de cerramento a base de fábrica de bloque de formigón e dous portais de listóns separados de madeira na cantidade de 2.695,94 euros.  Galpón de madeira: admite redactor do proxecto de expropiación o prezo proposto polo afectado de 1.200,00 euros, por axustarse a realidade de execución da partida.  Fosa séptica: na visita a campo o redactor do proxecto de expropiación apreciou un tubo de PVC enterrado no solo sen apreciar fosa algunha mentres o informe técnico presentado pola propiedade fai referencia a súa existencia e propón a valoración de 2.500 euros de custo de reposición e 57.983,89 euros como prexuizo por eliminación de residuos durante 40 anos. O técnico redactor do proxecto valoraa mediante o método de valor de reposición na cantidade de 1.074,43 euros. Desestimase o seu aboamento por carecer de licenza para a súa construcción.  Tendal: apreciase un tendal aproveitable, valorse o custo de traslado en 83,00 euros. - Número de rexistro 3236 de 23 de xuño de 2.009, presentada por Socorro, María, Josefina e Carmen Vazquez Vázquez, para a parcela 107 do polígono 170 da súa propiedade, considerando que se aplican uns valores que non se axustan a realidade e anunciando a presentación de informe pericial estimando o prezo adecuado, e a valoración de muro de cerramento. MOTIVOS: 1. En canto ao maior prezo solicitado: desestímase a alegación, segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas. En canto ao muro de cerramento: valorase o muro de cerramento a base de setos vexetais cunha lonxitude aproximada de 47,00 m, sen acondicionar, en estado natural. TERCEIRO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. CUARTO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. QUINTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. SEXTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. OITAVO.- Contra este acordo que pon fin á vía administrativa os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses; computándose ambos os dous prazos dende o día seguinte á publicación deste anuncio no BOP. A Laracha, 7 de setembro de 2009 O alcalde José Manuel López Varela